# Pulje til udendørsanlæg

**Formål**

Formålet med puljen er at sikre gode rammer for udendørs sporten.

**Baggrund**

Varde Kommune ønsker at skabe rammerne for at fritidslivet bliver omdrejningspunktet for et indholdsrigt og aktivt liv som er visionen for kommunens Fritid-, Idræts- og kulturpolitik.

**Hvem kan søge?**

Godkendte folkeoplysende foreninger med eget udendørs anlæg.

IFV og andre selvejende institutioner, der modtager driftstilskud, kan ikke søge tilskud fra puljen.

**Puljen giver tilskud til**

Puljen sikrer gode rammer for udendørs folkeoplysende aktiviteter. Dette gøres fx ved at støtte:

Anlæg:

* Etablering af nye baner (multibaner, fodbold, beachvolley, tennis, petanque mv.).
* Større vedligehold/omlægning af etablerede baner.
* Nye dræn, vedligehold af dræn på ovenstående baner
* Reparation af tennisbaner, udskiftning af sand i beachvolleybaner, opfyldning af grus på P-pladser
* Etablering og reetablering af læhegn ved ovenstående baner.

Diverse anskaffelser:

* Indkøb af mål og net
* Reparation af boldhegn, vandingsanlæg og lysanlæg ved ovenstående baner.
* Tennis og beachvolleystøtter, basket stativer
* Reparation af måltavler og lignende.

**Der ydes ikke tilskud til**

Der yder generelt ikke tilskud til større anlæg fx:

* Tribuner
* Bander og rækværk
* Foreningens almindelige drift
* Baner, hvor driftsudgifterne overstiger 50% af puljens budget
* Projekter med et kommercielt formål

**Økonomi**

I driftsbudgettet er der afsat ca. 300.000 kr. til formålet.

Det er muligt at søge op til 50.000 kr. pr. projekt og der er krav om medfinansiering på min. 25%. Dette kan eventuelt være i form af eget arbejde. Hver ansøgning vurderes individuelt af Kultur og Fritid. I tvivlstilfælde vil ansøgningen blive forelagt Udvalget for Kultur og Fritid.

Tilskuddet er betinget af at foreningen ved projektets afslutning indsender bilag som dokumenterer at beløbet er anvendt jf. bevillingen.

Ved nye baneanlæg skal foreningen senest 3 måneder efter projektet er gennemført udfylde og aflevere evalueringsskemaet.

Ikke forbrugt tilskud skal tilbagebetales.

**Ansøgningsprocedure**

Ansøgningsskemaet udfyldes og sendes til Kultur og Fritid på kultur@varde.dk. Spørgsmål kan rettes til Berith Andreasen på bera@varde.dk.

Projekter skal igangsættes i indeværende år

**Ansøgningsfrist:**

Der er to årlige ansøgningsfrister:

1. Marts
2. August